section_heading: Prvi svjetski rat i revolucija
paragraph_text: Za vrijeme Prvog svjetskog rata Anastasija je zajedno sa sestrom Marijom posjećivala ranjene vojnike u privatnoj bolnici u Carskom selu. Njih dvije su bile još premlade da bi bile bolničarke, pa su nastojale ranjenim vojnicima podići duh igrajući s njima šah i biljar. Car Nikola II. je abdicirao u veljači 1917. godine, a Anastasija i njezina obitelj su za vrijeme Oktobarske revolucije stavljeni u kućni pritvor u Aleksandrovom dvorcu u Carskom selu. Pošto su se približavali boljševici, predsjednik privremene vlade Aleksandar Kerenski preselio ih je u Tobolsk u Sibiru. Kada su boljševici zauzeli većinu Rusije, Anastasija i carska obitelj su se preselili u kuću posebne namjene tajne policije Čeke u Jekaterinburgu.